RJD ने नागरिकता संशोधन विधेयक का किया विरोध, Tweet कर लिखा- 'नोटबंदी की तरह यह बिल भी...'  
RJD ने नागरिकता संशोधन बिल का किया विरोध
नागरिकता संशोधन बिल की तुलना RJD ने नोटबंदी से की
RJD ने लिखा भाजपा का संघी चरित्र देश को बर्बाद कर देगा
राष्ट्रीय जनता दल (RJD) ने ट्वीट कर नागरिकता संशोधन बिल का विरोध किया है. पार्टी ने एक के बाद एक दो ट्वीट कर बिल पर आपत्ति जताई है और नागरिकता संशोधन बिल की तुलना नोटबंदी से की है. RJD ने लिखा है "जिस तरह मोदी सरकार ने नोटबंदी के रास्ते तथाकथित कालेधन से निबटने की सारी जिम्मेदारी, तकलीफ़ नागरिकों के सर डाल दिया, उसी तरह NRC में नागरिकों पर ही जिम्मेदारी और दबाव डाल दिया गया है कि वो सिद्ध करें कि कौन नागरिक है कौन नहीं, तो नीम हकीम सरकार का काम सिर्फ प्रताड़ित करना है?"

जिस तरह मोदी सरकार ने नोटबन्दी के रास्ते तथाकथित काले धन से निबटने की सारी जिम्मेदारी, तकलीफ़ नागरिकों के सर डाल दिया!
उसी तरह NRC में नागरिकों पर ही जिम्मेदारी, दबाव डाल दिया गया है कि वो सिद्ध करें कि कौन नागरिक है कौन नहीं!
तो नीम हकीम सरकार का काम सिर्फ प्रताड़ित करना है?

एक अन्य ट्वीट में RJD ने लिखा है, 'नागरिकता संशोधन बिल हो या NRC भाजपा का यह संघी चरित्र देश को सदा के लिए खत्म कर देगा! एक राष्ट्र आज धर्म देखकर नागरिकों में भेद करेगा तो कल भेद का आधार जाति होगा, फिर प्रान्त फिर विचारधारा फिर संस्कृति! अन्ततोगत्वा देश ही खत्म हो जाएगा! देश को खत्म करने की शुरुआत है भाजपा!"